runetrust/blame-folketinget-dk huggingface dataset:
Ulla Sandbæk (ALT), 2019-04-25:
Jeg vil gerne tilslutte mig takken for, at det her beslutningsforslag er blevet fremsat, og også en tak for det kæmpemæssige arbejde, som hr. Holger K. Nielsen har gjort i dette Folketing gennem alle årene – virkelig beundringsværdigt, og tusind tak for det, når nu det desværre hører op.
Jens Peter Vernersen (S), 1998-06-24:
Lad mig i øvrigt give et eksempel på udlicitering: Så sent som først på ugen hørte jeg, at man havde haft en licitation i Viborg Amt, hvor amtet havde vundet fire vejarbejder over private virksomheder på samme forudsætninger, samme betingelser, samme kalkulationer.
Peter Duetoft (CD), 1999-11-23:
Derfor vil jeg godt rose udviklingsministeren og ministeriet for, at man i forbindelse med aktstykkerne til Finansudvalget faktisk giver den risikovurdering, som Finansudvalget har bedt om, så vi er klar over, hvad det koster, hvis det går galt, men også så vi, når vi giver bevillingerne, faktisk ved, hvad mulighederne er for, at det går galt.
Per Clausen (EL), 2009-04-17:
Det andet spørgsmål, jeg forsøgte at få et svar på - det er jo nemt nok at svare på - er: Er det sådan, at Venstre er enig med Dansk Folkeparti i, at de eneste, der truer frihedsrettighederne og religionsfriheden i Danmark, er visse muslimske miljøer, eller står den sætning der bare for at gøre Dansk Folkeparti glad?
Søren Egge Rasmussen (EL), 2017-04-26:
Der er den forskel, at en skole i et lokalsamfund er en utrolig væsentlig del af et lokalsamfund, og bor man et sted, f.eks. lidt ude på landet, hvor man ikke har ret mange faciliteter, men hvor der er en lokal skole, så har det jo umådelig stor betydning for det lokalsamfund, om den skole kører videre eller ej.
Claus Hjort Frederiksen (V), 2010-12-15:
Den skattepolitik, som S og SF's forslag indeholder, medfører en reduktion i arbejdsudbuddet på 5.000 personer, og det kan siges, at man slet ikke anerkender den helt centrale finanspolitiske målsætning, nemlig at reducere væksten i det offentlige forbrug, man planlægger derimod en vækst.
Lene Espersen (KF), 2004-05-25:
Lad mig i den forbindelse nævne, at vi jo i et konkret tilfælde har set, at en talsmand fra Hizb-ut-Tahrir tidligere er dømt for overtrædelse af den såkaldte rascismeparagraf i straffelovens § 266 b i forbindelse med fremsættelse af nogle udtalelser.
Claus Hjort Frederiksen (V), 2008-02-27:
Jeg tror, at de her regler er rimelig klare for de fleste - jeg håber, at de er det for alle medarbejdere i systemet - for det er klart, at hele ideen i Jobnet jo er, dels at arbejdsgiverne lægger job ind, dels at arbejdsgiverne kan lede efter medarbejdere.
Kristian Jensen (V), 2006-04-27:
For det nye makkerpar i dansk politik, SF og DF, som jo her står og ønsker de gamle regler tilbage, vil jeg gerne lige gøre en kommentar om, at det rent faktisk var, fordi Folketinget dengang drøftede den situation, at man som efterladt til en afdød skulle gennemgå den faktisk ret komplicerede form for årsopgørelse, det er, når folk dør midt på året.
Pia Kjærsgaard (DF), 2009-05-27:
Så er forskellen på Socialistisk Folkeparti og Dansk Folkeparti i forhold til de ældre, i forhold til dem, der ikke har så meget i vores samfund, i forhold til dem, der skal have en hjælpende hånd, at vi ikke bare står og bræger op, som hr. Villy Søvndal gør, vi kommer ikke bare med nogle udtalelser i medierne, vi kommer ikke bare med nogle fine partiprogrammer eller indkalder til et eller andet pressemøde, hvor vi lister en eller anden plan op, som ikke er økonomisk holdbar.
Rosa Lund (EL), 2024-05-21:
Det er bestemt ikke noget, jeg mener gælder i særlig mange situationer, men med så meget magt, som ministre har i vores samfund, er kontrollen ikke kun nødvendig for at undgå magtmisbrug; den er også nødvendig, fordi kontrollen med magthaverne er et fundament for tilliden til vores demokrati.
Svend Aage Fauerholdt (DF), 2001-04-24:
Da vores ordfører på området, hr. Peter Skaarup, ikke kan være til stede, skal jeg fremføre følgende: Dansk Folkeparti har med interesse læst forslaget fra hr. Kim Behnke m.fl. om lov om ophævelse af 100 love og retsforskrifter. I Dansk Folkeparti er vi grundlæggende tilhængere af en lovsanering, således at vi får set på, om det i alle tilfælde er nødvendigt at have al den lovgivning, der i dag findes.
Pernille Vermund (NB), 2021-01-19:
Jeg ville personligt være rigtig, rigtig ked af, hvordan jeg havde opdraget min pige, hvis hun som 15-årig besluttede sig for, at hun skulle have sex med eller tilbyde andre ydelser til mænd for at kunne indkassere fine sko og dyre tasker, og hvad man ellers får.
Morten Messerschmidt (DF), 2024-05-17:
Derfor er vi jo lidt ved det her forslag i en paradoksal situation, at dem, der stemmer nej til forslaget om at tage et forbehold på velfærdsområdet, i virkeligheden også stemmer nej til sig selv, nemlig til den ratifikation, som de stemte ja til tilbage i 1998 eller i 1993, eller hvornår det nu var, for der er ikke rigtig nogen, der ved det.
Frank Aaen (EL), 2009-05-19:
Det er jo nogle gange fantastisk at skulle stå her og høre om alt det gode, regeringen har gjort, og hvor godt det går, for det virker, som om regeringen og Dansk Folkeparti ikke læser aviser, ikke læser statistikker, ikke prøver at se på, hvad det er, der sker ude i samfundet.
Pernille Vermund (NB), 2020-11-26:
Der er altså noget bizart i, at jeg som repræsentant for et af de mindste partier i Folketinget diskuterer med en ordfører fra et af de største partier i Folketinget, og at man i dag har valgt at stille med en ordfører, som, med al respekt, ikke forstår og ved, hvad halalcertificering betyder i forhold til udbredelsen af islam – som jo plejer at være ordførerens område – men som heller ikke ved, at der findes mærkning, som er opfundet i Danmark, og som er på fiskeriområdet, som jo er det, der ellers er ministerens område.
Pia Adelsteen (DF), 2012-10-23:
Hvorfor ikke starte dernede, hvor børnene så ligesom kan se det her meget, meget gode eksempel med, at der er nogenlunde lige mange kvinder og mænd til at varetage nogle opgaver, altså, at vi gør oprør mod det kønsopdelte arbejdsmarked – der skal ikke kun være kvinder i børnehaverne, og der skal ikke kun være kvindelige social- og sundhedsassistenter osv.
Annette Just (FP), 1997-11-14:
Så er det selvfølgelig morsomt, at man er nødt til at få dette notificeret i EU, men gad vide, om de ikke er blevet så skræmt over al den ballade, der har været i Danmark over rødspættekassen og lignende ting, at vi såmænd nok kan få det nemt igennem.
Lars Christian Lilleholt (V), 2006-05-11:
I den meget flotte plan, som regeringen har fremlagt, nemlig »Energistrategi 2025«, vil den vedvarende energi også vokse i de kommende år, og fortsætter vi med at have de høje oliepriser, vi kender i dag, vil op imod 80 pct. af vores energiforsyning i 2025 være baseret på vedvarende energi.
Morten Bødskov (S), 2010-10-27:
Men jeg vil bare sige: Er den her regering virkelig så meget uden ledelse, at der kan være et styregruppemøde for regeringens Økonomiudvalg – hvor jeg går ud fra at det er departementschefen eller en afdelingschef, som er til stede for at forberede det næstkommende møde i regeringens Økonomiudvalg, hvor den nuværende statsminister som finansminister sidder for bordenden – hvor det arbejde, som jo altså nu, også med statsministerens egne ord, er en rapport, og som var på dagsordenen, det kan vi se ud af pressemeddelelsen, på ingen måde har været drøftet af den daværende finansminister, hr. Lars Løkke Rasmussen, med hans departementschef, inden der var møde i styregruppen?
Kaare Dybvad Bek (S), 2022-01-27:
Efter forslaget skal borgerne kunne forlange en bindende kommunal afstemning om en sag, kommunalbestyrelsen har truffet beslutning om, hvis et antal underskrifter inden for et antal dage eller måneder bliver samlet, og på samme måde skal borgere kunne forlange en bindende kommunal folkeafstemning om et kommunalt anliggende, som kommunalbestyrelsen ikke har behandlet.
Lars Barfoed (KF), 2009-02-20:
Regeringens transportpolitik skal altså ses som en helhed, hvor hovedvægten er lagt på den kollektive trafik, på at skabe nye grønne løsninger i form af nye teknologier og ordninger, der fremmer grøn transport. Samtidig skal vejkapaciteten udbygges der, hvor behovet er størst, dvs. dels der, hvor der i dag er de største trængselsproblemer, dels der, hvor man kan se, at den fremtidige trafikvækst som følge af erhvervs- og samfundsudviklingen vil kræve en udbygning af infrastrukturen.
Lisbeth Bech Poulsen (SF), 2016-05-10:
Det er blevet gjort sådan, at der kan handles med det, og det betyder, at man som ung fisker, hvis man gerne vil ind i branchen og man tænker, at man skal tjene det, som en skolelærer tjener – det er fint for en – nu skal købe kvoter for 30-40 mio. kr. For man har kapitaliseret markedet, og der kan handles med det.
Pernille Rosenkrantz-Theil (S), 2023-11-29:
Jeg hæfter mig ved, at sagen lige nu ligger ved Ankestyrelsen, og det er vigtigt for mig at understrege, at der ikke er sket en ændring i reglerne på området, som indsnævrer personkredsen for BPA-ordningen, og det har jeg bedt mit ministerium om at præcisere over for kommunerne med en orienteringsskrivelse
Villum Christensen (LA), 2010-02-11:
Vi tror ret beset, at der generelt ligger en god portion tryghed i, at man lader folk selv tage ansvar, lader dem bruge den sunde fornuft på det sted, de er, og i den situation, de er i, så vi ikke kommer i den klassiske situation, hvor man konstaterer, at reglerne blev fulgt, men at patienten døde.
Carl Valentin (SF), 2024-01-23:
Nu kunne jeg godt tænke mig at høre Liberal Alliance: Når man nu har lavet den her vedtagelsestekst sammen med Dansk Folkeparti og man skriver sådan nogle ting, som at »En mand defineres som et voksent individ af hankøn«, og skriver om de offentlige institutioner, betyder det så, at LA vil have, at der skal være den tilgang i det offentlige ikke at anerkende folks kønsidentitet?
Henrik Dam Kristensen (S), 1999-05-12:
Danmark har, når det gælder hormonsagen, meget klare synspunkter, og tre helt overordnede principper er afgørende: punkt 1: vores respekt for WTO, altså respekt for, at der skal være internationale aftaler, når vi handler med hinanden; punkt 2: at vi gerne vil i dialog med amerikanerne om, hvordan vi håndterer denne sag, hvis vi på et tidspunkt må lukke hormonkød ind i Europa, altså mærkningsordninger osv., og punkt 3: en klar gennemførelse af vores risikovurdering.
Carolina Magdalene Maier (ALT), 2018-10-23:
Så det ligger jo i tråd med det, som vi taler om i dag, nemlig at der er et stort behov ikke kun hos dem, der er i arbejde, for efteruddannelse, men jo også som hr. Jakob Sølvhøj nævnte, hos nogle ledige, som har brug for efteruddannelse.
Morten Messerschmidt (DF), 2023-12-19:
Og hvis jeg må rette en høflig forespørgsel her til formandskabet, forstår jeg det faktisk ikke, for i de regler, der gælder for borgerforslag, står der jo, at de ikke må være truende, forhånende eller nedværdigende, og der står også, at de ikke må billige, forherlige eller opfordre til forbrydelser.
Karsten Lauritzen (V), 2008-02-27:
Det er jo et godt spørgsmål, og hvis ordføreren havde hørt, hvad jeg præcist sagde, så sagde jeg, at Venstres politik er, at man rent principielt - for det er jo sådan, at der er et stykke fra det, der er den principielle, den ideelle verden, til det, der kan lade sig gøre i praksis, og der bliver man selvfølgelig nødt til at tage hensyn til, at man giver rammeorganisationerne nogle rammer - bliver nødt til at se på effektivitet, i forhold til hvordan man giver bistand, og man bliver nødt til at se på, hvordan regeringens og Folketingets prioriteter passer ind i den måde, man giver bistand på.
Søren Søndergaard (EL), 2000-03-16:
Man vil i virkeligheden stramme familiesammenføringsreglerne for at tilfredsstille den flok af Vestegnsborgmestre, som rejste denne her sag, og som lige pludselig blev åh, så bekymrede over de stakkels unge, som blev familiesammenført via et påstået tvangsægteskab.
Anne Baastrup (SF), 2000-01-25:
Jeg regner også med, at Retsudvalget er indstillet på, at vi tager på besøg på Kofoedsminde, at vi tager på besøg på nogle retspsykiatriske afdelinger for at finde ud af: Hvad er det for typer af kriminalitet, som er af en sådan karakter, at de falder inden for den her afgrænsede gruppe, som jo er, heldigvis da, afgrænset. Så vil jeg lige til sidst rejse et specielt problem, som vi har været udsat for undervejs i Folketingets § 71-tilsyn, og det er brugen af bistandsværger.
Søren Krarup (DF), 2003-11-05:
Det var Det Radikale Venstres bidrag, og jeg kunne have lyst til, hvis jeg havde haft tid til det, at trække en linje i danmarkshistorien, der viste, at det så vist ikke var begyndelsen til et forsøg på at ødelægge Danmark, men at det var en konsekvens af en linje, der har været meget lang.
Anders Fogh Rasmussen (V), 2004-03-24:
Hvis man tager de 13 punkter, der er i beslutningsforslaget, som dannede grundlag for dansk deltagelse i krigen mod Saddam Hussein, så er der et og kun et punkt, der handler om masseødelæggelsesvåben, og det er det første, og det fastslår en selvfølgelighed, som alle ved, nemlig at Irak i flere tilfælde har anvendt masseødelæggelsesvåben så vel imod militære mål som civile.
Mikkel Bjørn (DF), 2023-05-23:
Det er, fordi man har skrevet under på en vedtagelsestekst, som i stedet for at understrege vigtigheden af ytringsfrihed understreger vigtigheden af, at det jo er private virksomheder, der selv tilrettelægger graden af ytringsfrihed på deres monopollignende mediemastodont af en medievirksomhed.
Lars Løkke Rasmussen (V), 2015-11-17:
Noget af det, som nok smerter os alle sammen mest, og som også er svært rigtig at få greb om, fordi vi er et fredeligt folkefærd – man siger om os danskere, at vi ikke tager en kniv i den ene hånd, uden at vi har en gaffel i den anden hånd – er overhovedet ligesom at gribe forståelsesmæssigt, at der er mennesker, der hader vores livsform så meget, at de vil kæmpe en kamp midt iblandt os med vores egne værktøjer.
Jann Sjursen (KRF), 2003-09-09:
Vil Venstre ikke medgive, at de 1,5 mia. kr., der umiddelbart efter regeringens tiltræden blev skåret på ulands- og miljøbistanden, nu endegyldigt er væk fra de opgaver, der tidligere var prioriteret, og at man ikke prioriterer dem til sundhedsområdet længere, men at man i virkeligheden prioriterer dem til bl.a. at finansiere det skattestop, regeringen har indført?
Henrik Møller (S), 2019-12-18:
Så på den måde er det jo rimelig klart, at der sådan set er en forskel på at sige, at vi vil en ny kurs, vi vil en anden vej i den her forbindelse, og så at sige, at vi sådan set også betragter investeringerne i uddannelse ikke som en væksthæmmer, men faktisk som en vækstdriver, omkring det her.
Simon Emil Ammitzbøll (RV), 2005-05-27:
Nu stillede jeg før et spørgsmål til Dansk Folkepartis ordfører, hr. Martin Henriksen, som jeg lige om lidt vil genformulere til den konservative ordfører, der jo alt andet lige må have bedre indsigt i, hvad en konservativ minister måtte mene, end en repræsentant fra Dansk Folkeparti.
Rasmus Horn Langhoff (S), 2026-01-15:
Det er selvfølgelig vigtigt at understrege, at langt de fleste patienter og brugere i psykiatrien ikke er farlige, men vi ser jo desværre en gang imellem også eksempler på, at der er patienter, som er farlige, og vi har også set nogle tragiske eksempler på, at personer med svære psykiske lidelser har overfaldet medarbejdere i psykiatrien, eller at de har været involveret i andre farlige episoder.
Anne Valentina Berthelsen (SF), 2023-02-28:
Men det netværk af rygter, kulturelt pres og æresnormer, som holder den sociale kontrol i live, forsvinder jo ikke, fordi man forbyder en beklædningsgenstand, og når omkostningen samtidig er, at vi tager friheden fra en kæmpe gruppe mennesker og måske endda presser dem ud af en folkeskole, som vi alle har en interesse i at de går i, fordi nogen i deres nærhed som konsekvens af sådan et tiltag her måske vælger at lade dem uddanne og opdrage et andet sted, hvor forbuddet ikke rækker, så er det ikke en pris, som vi i SF er villige til at betale.
Mads Rørvig (V), 2010-04-23:
Ved at åbne vores marked op for udenlandske spillevirksomheder sikrer vi, at de bliver underlagt krav med hensyn til kontrol, og at de kan bidrage med deres kompetencer inden for forebyggelse af ludomani og samarbejde med os om at forhindre kriminelle i at hvidvaske penge.
Helge Bo Jensen (EL), 2001-04-25:
Mit spørgsmål til den radikale ordfører gik ikke på, om vi skulle ophæve alle begrænsninger af retten til at søge asyl, men om De Radikale går ind for, at der skal laves flere og flere begrænsninger, herunder f.eks., at EU presser AVS-landene til at gå med til at modtage alle udviste, uanset om de udviste kommer fra det land, der er tale om.
Jan E. Jørgensen (V), 2013-04-11:
Bl.a. har Advokatrådet skrevet, at man tilslutter sig en afskaffelse af eksekvaturproceduren, og at man mener, at det vil indebære en lettelse af arbejdsgangen i forbindelse med fuldbyrdelse af en retsafgørelse truffet i en medlemsstat.
Margrethe Vestager (RV), 2007-10-04:
Hvis man gør det med europæiske briller på og ser på de forhold, som andre byder flygtninge, og ser på den anerkendelse, som andre giver flygtninge, så må man sige, at der i hvert fald i Venstres opfattelse af, hvad det er for nogle forhold, der er i Irak, og hvad man siger folk skal vende tilbage til, er noget, som forekommer helt skævt. Men betyder det her, at Venstre også i fremtiden og også efter et valg vil fastholde at føre en politik sammen med Dansk Folkeparti og Konservative, som peger på den snævrest tænkelige vej, og som fastholder en dansk bundplacering af vores måde at behandle asylansøgere på?
Torben Hansen (S), 2004-05-13:
Det, vi også mangler i regeringens pesticidplan, og det, vi gerne vil have, at der skal være i en ny handlingsplan, er, at man også får lavet nogle konkrete målsætninger - det kan der heller ikke være i tvivl om efter dagens debat - for gartnerier, for planteskoler og hos frugtavlere osv., hvor man rent faktisk går ind helt konkret og får sagt, hvilken reduktionsmålsætning man har.
Margot Torp (S), 2000-10-27:
Det skyldes, at naturen i og omkring Gudenåen i mellemtiden har tilpasset sig de nye vilkår og skabt nye og spændende biotoper, som giver baggrund for andre dyr og planter, og det skyldes også, at der omkring Tangeværket og Tange Sø har udviklet sig en række kulturhistoriske og rekreative værdier, som ikke var aktuelle for 80 år siden, men som i dag alligevel vejer tungt, når forskellige interesser skal vejes op mod hinanden.
Jacob Jensen (V), 2024-12-13:
Jeg står ikke og skoser nogen for at tage imod nogen slagtilbud og spottilbud, og fødevarer er i forvejen på mange måder dyre, men det er i hvert fald også et forbrugsmæssigt issue her, altså at man, når man står dernede, en gang imellem også skal overveje, om man er klar til at betale det mere, som det koster at få den gode dyrevelfærd.
Lars Barfoed (KF), 2009-02-20:
Og der står sådan set ikke her, at vi regner med, at det bliver dyrere, så jeg ved ikke, hvor hr. Per Clausen har den beregning eller vurdering fra, men det står der ikke i lovforslaget eller dets bemærkninger, for der står, at det er vores budget, og det er vores vurdering, at det selvfølgelig kan holdes inden for det beløb.
Tove Videbæk (KRF), 2000-04-11:
Kristeligt Folkeparti er lykkeligvis ikke forpligtet til at støtte dette forslag, som endnu en gang gør borgerne usikre og utrygge, og det eneste helt sikre, man opnår med forslaget, er en masse ekstra administrativt bøvl for lægemiddelvirksomhederne.
Carsten Hansen (S), 2012-03-22:
Det er et af de erhverv, som har et meget stort potentiale til at bidrage til en positiv udvikling i landdistrikterne, og jeg vil sige, at det faktisk er derfor, regeringen er gået i gang med at formulere en national turismestrategi, som bl.a. skal sikre, at vi får flere turister til landdistrikterne og dermed en øget vækst.
Jørn Jespersen (SF), 2002-02-06:
Så vil jeg gerne i forlængelse af det spørge om, hvordan regeringen arbejder med nogle af de forslag, som ligger i forlængelse af Wilhjelmudvalgets rapport, og som landbruget og Danmarks Naturfredningsforening jo langt hen ad vejen er enige om, f.eks. at bruge 2 pct. af landbrugsstøtten til naturtiltag, at etablere bufferzoner uden om sårbare naturområder, at etablere nationale naturområder og endelig at etablere 100.000 nye hektarer med naturområder, enge, overdrev og strandenge osv. Er det noget, regeringen har en holdning til?
Torsten Schack Pedersen (V), 2016-10-25:
Det er ude på virksomhederne, og det er også understreget, at man skal tilstræbe at gøre brug af andre mindre indgribende foranstaltninger først, men måtte det blive nødvendigt, kan man altså med det her lovforslag foretage den kontrol, der er nødvendig for at sikre, at reglerne bliver overholdt.
Peder Hvelplund (EL), 2021-12-02:
Derfor vil jeg bare spørge ministeren: Er ministeren principielt enig i, at det her burde være en rettighed, altså at der var vederlagsfri adgang også til tandbehandling, og hvad er det så for en vej, som regeringen skitserer, for at vi når hen til at få opfyldt det mål?
Jens Christian Lund (S), 2007-04-12:
Jeg vil gerne sige, at jeg synes, der var mange gode ting i talen fra Venstres ordfører, men det er også uforståeligt for mig, at Venstres ordfører kan lade være med at tage debatten om problemerne øst og vest for Wien, for det er jo klart, at der er kommet mere kritik af den vestlige verden.
Holger K. Nielsen (SF), 2016-03-02:
For der ligger helt afgjort et problem i at få hjulpet i nærområderne, og kan man få et instrument, som ligesom kan gøre, at der ikke kommer så mange flygtninge fra områderne dernede op til Europa, så er det bestemt noget, man skal overveje. Men vi er også nødt til at se lidt på konteksten for hele den her sag.
Anders Johansson (KF), 2018-12-19:
Dansk økonomi står knivskarpt, faktisk så skarpt, at hvis jeg går over min taletid med 1 minut – bare rolig, formand, og det gør jeg ikke, men hvis jeg nu gjorde – ville der være skabt en ekstra privat arbejdsplads i Danmark, fordi siden valget er der kommet 153.000 nye private arbejdspladser i Danmark.
Anders Fogh Rasmussen (V), 2005-10-06:
Altså, i år kan de så ikke lige få lov at sætte skatten det lille stykke ned, men det er jo klart, at de jo bare vil lægge de penge til side, så de står på bogen, sådan at når kommunesammenlægningerne er gennemført, kan de sænke deres skat, hvis det er det, de vil.
Kasper Roug (S), 2016-04-06:
Skal jeg sige: Regeringen lytter alligevel ikke, de lytter ikke til, at vi står ude i landdistrikterne og spørger til, om vi ikke kan få lov til at få noget styrke, kan få lov til at få pondus, sådan at vi kan få lov til at udvikle nogle emner og nogle kompetencer, som er til gavn for hele landet?
Naser Khader (NY), 2008-04-22:
Integrationsindustrien består i dag bl.a. af et væld af konsulenter, som på den ene eller anden måde har specialiseret sig i at hjælpe indvandrere og flygtninge til at indrette sig i det danske samfund og dermed også specialiseret sig i at analysere samfundsmæssige problemstillinger i forbindelse med integration.
Jann Sjursen (KD), 2004-01-30:
Det er et vigtigt lovforslag, som vi har for os, og uanset udgangspunktet fra regeringens side har været at søge hjemmel til den nuværende praksis, så synes jeg under alle omstændigheder, at vi skylder hinanden at gå de enkelte elementer i lovforslaget meget nøje efter i sømmene.
Karsten Lauritzen (V), 2015-04-17:
Burde vi ikke vente på at finde ud af, hvad det rent faktisk koster, før vi bevilger pengene? Så vil jeg gerne på Venstres vegne – og nu hører jeg, det også gælder de øvrige borgerlige partier – tilkendegive, at vi selvfølgelig er villige til at samle den regning op.
Søren Krarup (DF), 2010-12-16:
Og det fører så til – og det er det, sagen drejer sig om i dag – at denne konvention påtvinger det danske Folketing 35 personer som dem, der kommer på indfødsretsloven, på trods af at det i grundlovens § 44 udtrykkeligt hedder, at indfødsret meddeles ved lov.
Søren Søndergaard (EL), 2004-03-09:
eller synes statsministeren, at det er ligegyldigt, om der er nogen, der overvåger FN's generalsekretær? Hvis det er sådan, at statsministeren ikke synes, det er ligegyldigt, men faktisk synes, at det skal man lade være med, hvorfor kan statsministeren så ikke melde det ud som en politisk melding her i denne diskussion?